***ПРИЛОЖЕНИЕ***

**към финансов отчет към 30.09.2020 година**

**на СБПФЗПЛР Цар Фердинанд I ЕООД**

**с. Искрец, общ. Своге, обл. Софийска**

# I. СТАТУТ И ПРЕДМЕТ НА ДЕЙНОСТ

**1.** **Правен статут**

СБПФЗДПЛР Цар Фердинанд I ЕООД е основано с Решение от 19.02.2001г. на Софийски апелативен съд, като поема активите и пасивите на БББ Цар Фердинанд I, с. Искрец, Софийска област. Преобразуването е на основание Заповед №РД 18-87/31.08.2000г. на Министъра на здравеопазването. Дружеството е пререгистрирано с ЕИК 000770111 при Търговски регистър към Агенцията по вписванията.

На 16.12.2015г. е вписана промяна в наименованието на дружеството. Наименованието Специализирана болница по пневмофтизиатрични заболявания за долекуване, продължително лечение и рехабилитация Цар Фердинанд I ЕООД, се променя на Специализирана болница по пневмофтизиатрични заболявания за продължително лечение и рехабилитация Цар Фердинанд I ЕООД /СБПФЗПЛР Цар Фердинанд I ЕООД/, на основание §69 от ПЗР към Закона за изменение и допълнение на Закона за лечебните заведения /ДВ, бр.72 от 2015г./

Дружеството е със седалище и адрес на управление кв. Санаториума, село Искрец, община Своге, област Софийска.

Адресът за кореспонденция е кв. Санаториума, село Искрец, община Своге, област Софийска.

През отчетната 2020г. дружеството се управлява и се представлява от Людмила Йовчева Тодорова.

**2. Капитал**

 Дружеството е 100% държавна собственост. Правата на собственост на държавата като едноличен собственик на капитала в лечебното заведение се упражняват от Министъра на здравеопазването.

Регистрираният основен капитал на дружеството е 445 000 /четиристотин четиридесет и пет хиляди/лева.

Броят на регистрираните дялове е 44 500 /четиридесет и четири хиляди и петстотин/.

Номиналната стойност на един дял е 10 /десет/лева.

Номиналната стойност на дяловете е платена 100%.

На 15.10.2010 г. сумата на регистрирания капитал се променя, както следва: капитала е увеличен от 445 000 /четиристотин четиридесет и пет хиляди/ лева на 757 325 /седемстотин петдесет и седем хиляди триста двадесет и пет/ лева.

Броят на записаните през 2010г. дялове е 31 232 /тридесет и една хиляди двеста тридесет и два/, като общо регистрираните дялове стават 75 732 /седемдесет и пет хиляди седемстотин тридесет и два/.

Номиналната стойност на един дял е 10 /десет/лева.

Увеличението на капитала се прави от държавата - едноличен собственик на капитала на СБПФЗПЛР Цар Фердинанд I ЕООД, въз основа и в изпълнение на §66, ал.2 от Закона за държавния бюджет на Република България за 2009г., като срещу предоставените от бюджета 312 325 (триста и дванадесет хиляди триста двадесет и пет) лева за капиталови разходи се записват нови 31 232 (тридесет и една хиляди двеста тридесет и два) дяла с номинална стойност 10 (десет) лева.

На 16.12.2015 г. сумата на регистрирания капитал се променя, както следва: капитала е увеличен от 757 325 /седемстотин петдесет и седем хиляди триста двадесет и пет/ лева на 787 325 /седемстотин осемдесет и седем хиляди триста двадесет и пет/ лева.

Броят на записаните дялове се променя от 75 732 /седемдесет и пет хиляди седемстотин тридесет и два/дяла с номинална стойност на едни дял 10 /десет/ лева, на 787 325/седемстотин осемдесет и седем хиляди триста двадесет и пет/ дяла с номинална стойност на един дял 1 /един/ лев.

Увеличението на капитала се прави от държавата - едноличен собственик на капитала на СБПФЗПЛР Цар Фердинанд I ЕООД, като срещу предоставените от бюджета и усвоени средства за капиталови разходи в размер на 30 000 (тридесет хиляди) лева, се записват нови 30 000 (тридесет хиляди) дяла по 1 (един) лев.

На 27.12.2019 г. сумата на регистрирания капитал се променя, както следва: капитала е увеличен от 787 325 /седемстотин осемдесет и седем хиляди триста двадесет и пет/ лева на 907 325 /деветстотин и седем хиляди триста двадесет и пет/ лева.

Броят на записаните дялове се променя от 787 325 /седемстотин осемдесет и седем хиляди триста двадесет и пет/дяла с номинална стойност на един дял 1 /един/ лев, на 907 325/деветстотин и седем хиляди триста двадесет и пет/ дяла с номинална стойност на един дял 1 /един/ лев.

Увеличението на капитала се прави от държавата - едноличен собственик на капитала на СБПФЗПЛР Цар Фердинанд I ЕООД, като срещу предоставените от бюджета и усвоени средства за капиталови разходи в размер на 120 000 (сто и двадесет хиляди) лева, се записват нови 120 000 (сто и двадесет хиляди) дяла по 1 (един) лев.

На 07.08.2020 г. сумата на регистрирания капитал се променя, както следва: капитала е увеличен от 907 325 /деветстотин и седем хиляди триста двадесет и пет/ лева на 952 325 /деветстотин петдесет и две хиляди триста двадесет и пет/ лева.

Броят на записаните дялове се променя от 907 325 /деветстотин и седем хиляди триста двадесет и пет/дяла с номинална стойност на един дял 1 /един/ лев, на 952 325/деветстотин петдесет и две хиляди триста двадесет и пет/ дяла с номинална стойност на един дял 1 /един/ лев.

Увеличението на капитала се прави от държавата - едноличен собственик на капитала на СБПФЗПЛР Цар Фердинанд I ЕООД, като срещу предоставените от бюджета и усвоени средства за капиталови разходи в размер на 45 000 (четеридесет и пет хиляди) лева, се записват нови 45 000 (четиридесет и пет хиляди) дяла по 1 (един) лев.

**3. Предмет на дейност**

Регистрираният предмет на дейност на дружеството е болнична помощ за долекуване, продължително лечение и рехабилитация по пневмо – фтизиатрични заболявания. На 16.12.2015г. е вписана следната поправка в предмета на дейност на дружеството – осъществяване на болнична помощ.

През 2020г. СБПФЗПЛР Цар Фердинанд I ЕООД осъществява предимно дейности, свързани със здравеопазване.

**II. БАЗА ЗА ИЗГОТВЯНЕ НА ГОДИШНИЯ ФИНАНСОВ ОТЧЕТ**

**1. Основни положения**

Настоящият финансов отчет е индивидуален финансов отчет на СБПФЗПЛР Цар Фердинанд I ЕООД и е изготвен в съответствие с изискванията на Националните счетоводни стандарти, приети за прилагане в Република България.

Период на финансовия отчет – текущ период: годината започваща на 01.01.2020г. и завършваща на 30.09.2020г.

Период на сравнителната информация – предходен период: годината започваща на 01.01.2019г. и завършваща на 31.12.2019г.

**2. Отчетна валута**

Финансовите отчети са изготвени и представени в Български лева, закръглени до хиляда и в съответствие с принципа на историческата цена.

**3. База за оценяване**

Базата за оценяване на дълготрайни материални и нематериални активи, използвана при изготвянето на финансовия отчет е историческа цена.

Базата за оценяване на стоково-материалните запаси е по-ниската от доставната и нетната реализируема стойност. Нетна реализируема стойност представлява предполагаемата продажна цена в нормалния ход на стопанската дейност, намалена с приблизително оценените необходими разходи за завършване на производствения цикъл и тези, необходими за осъществяване на продажбата.

**4. Счетоводни принципи**

Настоящите финансови отчети са изготвени при спазване на принципите:

* текущо начисляване;
* действащо предприятие;
* предпазливост;
* съпоставимост между приходите и разходите;
* предимство на съдържанието пред формата;
* запазване при възможност на счетоводната политика от предходния отчетен период;
* независимост на отделните отчетни периоди и стойностна връзка между начален и краен баланс.

СБПФЗПЛР Цар Фердинанд I ЕООД е болница с над 100-годишна история, с уникално разположение и добра материална база. В областта няма друго лечебно заведение с подобна дейност. Едноличният собственик на капитала на дружеството няма бъдещи намерения то да бъде закрито и съответно дейността му да бъде преустановена. Нещо повече, фактът, че Министерство на здравеопазването редовно изплаща на дружеството субсидии, както и, че всяка година дружеството сключва договори с НЗОК, са в подкрепа на тезата, че не са предприети действия за прекратяване на дейността на СБПФЗПЛР Цар Фердинанд I ЕООД. Във връзка с гореизложеното, въпреки ежегодните отрицателни резултати от дейността на дружеството до 2012г., ръководството счита, че не са налице факти и обстоятелства, които да пораждат значително съмнение, относно възможността на последното да продължи като действащо предприятие. В подкрепа на гореизложеното е и фактът, че през 2013г., 2014г., 2015г., 2016г., 2017г., 2018г., 2019г. и към 30/09/2020г. дружеството реализира положителен текущ финансов резултат от дейността си.

**5. Oперации с чуждестранна валута**

Операциите с чуждестранна валута се отчитат в лева по обменния курс, приложим в деня на извършване на сделката. Паричните активи и пасиви, деноминирани в чуждестранна валута, се отчитат в лева по заключителния курс в деня на изготвяне на баланса. Курсовите разлики, произтичащи от тези операции се отчитат във финансовия резултат за периода.

През 2020г. дружеството няма парични позиции в чуждестранна валута.

**III. ПРИЛАГАНА СЧЕТОВОДНА ПОЛИТИКА**

**Нетекущи (дълготрайни) активи**

**1. Нематериални активи**

**1.1.** Като дълготрайни нематериални активи в СБПФЗПЛР Цар Фердинанд I ЕООД се признават придобитите и контролирани от предприятието установими нефинансови ресурси, които нямат физическа субстанция, са със съществено значение при употребата им и от използването им се очакват икономически

 изгоди.

Активи, на които цената на придобиване е еквивалентна или надвишава 700 лева се капитализират.

**1.2.** Разходите за дейности по развитие, резултатите от които се използват за производство и реализация на нови или подобрение на съществуващите продукти или процеси, се капитализират, когато са налице обективни доказателства, че продуктът или процесът е технически и икономически реализируем за целите на производството и предприятието разполага с достатъчно ресурси, за да финализира развитието.

Капитализираните разходи включват направените разходи за материали, директно вложен труд и съответната пропорционална част от непреките производствени разходи. Останалите разходи за развитие се признават като разход в момента на тяхното възникване.

Капитализираните разходи за развитие се отчитат по себестойност, намалена с натрупаната амортизация и загуби от обезценка.

**1.3.** Първоначално всеки дълготраен нематериален актив се оценява, както следва:

а) При доставка от външен доставчик – по цена на придобиване, покупната цена (включително митата и невъзстановимите данъци) и всички преки разходи.

Когато придобиването е свързано с разсрочено плащане на твърда база, разликата между сегашната стойност на всички плащания и сумата на всички плащания се признава за лихвен разход през периода на разсрочено плащане.

Когато придобиването е свързано с разсрочено плащане на променяща се база, първоначалната оценка се определя приблизително съобразно зависимостта на заложената промяна на базата.

б) Първоначалната оценка на създаден в предприятието нематериален актив се определя по начин, идентичен на възприетия за определяне на себестойността на произведената продукция в предприятието и представлява сборът от разходите, извършени до момента, в който нематериалният актив за пръв път е постигнал критериите за признаване.

в) Първоначалната оценка на нематериален актив, получен в резултат на безвъзмездна сделка, се определя по справедливата му стойност.

г) Първоначалната оценка на нематериален актив, получен в резултат на апортна вноска по реда на Търговския закон, се определя по стойността му, приета от съда и от ОС на дружеството.

д) По справедливата стойност на получения актив – при замяна или частична замяна срещу несходен недълготраен материален актив или други активи;

е) Първоначалната оценка на нематериален актив, придобит и признат в бизнескомбинация е неговата справедлива стойност в деня на придобиването.

**1.4.** Последващите разходи по дълготрайните нематериални активи се капитализират, когато чрез тяхното реализиране се увеличава бъдещата икономическа изгода над тази от първоначално оценената стандартна ефективност на съществуващия актив.

Всички други последвали разходи, в т.ч. и за поддържане на първоначално установената стандартна ефективност се признават за разход в периода, през който са направени.

Разходите за усъвършенстване, т.е. тези, които водят до увеличаване на очакваните икономически изгоди спрямо първоначално оценената стандартна ефективност на съществуващия актив се отразяват като увеличение на отчетната му стойност (или като отделен нематериален актив).

**1.5.** Временното извеждане от употреба на дълготрайните нематериални активи (консервиране) се прилага по отношение на активи, които не се ползват в дейността на предприятието за период, не по-кратък от 12 (дванадесет) месеца.

За периода на консервация на активите не се начислява амортизация.

Към консервация на дълготрайни нематериални активи се пристъпва на база икономическа обосновка и вземане на решение за консервацията, план с конкретни процедури за осъществяване на консервацията, изискванията, при изпълнението на които ще се осъществи повторното въвеждане на активите в употреба, както и прогноза за осъществяването на тези изисквания.

**1.6.** Амортизация

Амортизацията се начислява и признава като разход в Отчета за приходите и разходите на база линейния метод въз основа на очаквания срок на полезен живот на дълготрайните активи.

Амортизацията на дълготрайните нематериални активи се начислява от месеца следващ месеца на въвеждането им в експлоатация.

**2. Дълготрайни материални активи**

**2.1.** Като дълготрайни материални активи в СБПФЗПЛР Цар Фердинанд I ЕООД се третират и признават придобитите и притежавани от предприятието установими нефинансови ресурси, които се очаква да бъдат използвани през повече от един отчетен период, имат натурално-веществена форма и се използват за производството и/или доставката/продажбата на активи или услуги, за отдаване под наем, за административни или за други цели.

Активи, на които цената на придобиване е еквивалентна или надвишава 700 лева се капитализират.

**2.2.** Първоначално всеки дълготраен материален актив се оценява по цена на придобиване, която се определя, както следва:

а) По цената на придобиване - покупната цена (включително митата и невъзстановимите данъци) и всички преки разходи. Когато придобиването е свързано с разсрочено плащане, разликата между сегашната стойност на всички плащания и сумата на всички плащания се признава за лихвен разход през периода на разсрочено плащане.

б) Себестойност - когато са създадени в предприятието (направените разходи за материали, директно вложен труд и съответната пропорционална част от непреките производствени разходи).

в) Справедлива стойност - когато са получени в резултат на безвъзмездна сделка.

г) По оценка, приета от съда и от ръководството на дружеството плюс всички преки разходи - когато са получени в резултат на апортна вноска по реда на Търговския закон.

д) По справедливата стойност на получения актив – при замяна или частична замяна срещу несходен дълготраен материален актив или други активи.

е) По балансова стойност на отдадения актив – при замяна на подобен актив, който има сходна употреба в същата сфера на стопанската дейност и сходна справедлива стойност.

**2.3.** Последващите разходи по дълготрайните материални активи се капитализират, когато чрез тяхното реализиране се увеличава бъдещата икономическа изгода над тази от първоначално оценената стандартна ефективност на съществуващия актив.

Всички други последвали разходи се признават за разход в периода, през който са направени.

**2.4.** След първоначалното признаване като актив всеки дълготраен материален актив се отчита по цена на придобиване, намалена с начислените амортизации и натрупаната загуба от обезценка.

**2.5.** Временното извеждане от употреба на дълготрайните материални активи (консервиране) се прилага по отношение на активи, които не се ползват в дейността на предприятието за период, не по-кратък от 12 (дванадесет) месеца.

За периода на консервация на активите не се начислява амортизация.

Към консервация на дълготрайни материални активи се пристъпва на база икономическа обосновка и вземане на решение за консервацията, план с конкретни процедури за осъществяване на консервацията, изискванията, при изпълнението на които ще се осъществи повторното въвеждане на активите в употреба, както и прогноза за осъществяването на тези изисквания.

**2.6.** Амортизация

Амортизацията се начислява и признава като разход в Отчета за приходите и разходите на база линейния метод въз основа на очаквания срок на полезен живот на дълготрайните активи.

Земята и временно изведените от употреба активи не се амортизират.

Амортизацията на дълготрайните активи се начислява от месеца, следващ месеца на въвеждането им в експлоатация.

 **3. Инвестиционни имоти**

Като инвестиционни имоти съгласно НСС 40 с отчитат земи и /или сгради, и/или части от сгради, които се държат по-скоро с цел получаване на приходи от наем или за увеличаване стойността на капитала или и за двете. Имот, който се изгражда или разработва за бъдещо използване като инвестиционен имот, също се отчита като инвестиционен имот.

Инвестиционен имот се признава като актив само когато е вероятно бъдещите икономически изгоди, приписвани му да се получат в предприятието и цената му на придобиване може да се оцени достоверно.

Прехвърляния от или към инвестиционен имот се правят, само когато има промяна в използването, доказана чрез:

* започване на ползване от страна на собственика - за прехвърляне от инвестиционен имот в ползван от собственика имот;
* започване на разработване с цел продажба - за прехвърляне от инвестиционен имот в материални запаси;
* край на ползването от собственика - за прехвърляне от ползван от собственика имот в инвестиционен имот;
* започване на оперативен лизинг към друга страна - за прехвърляне от материален запас в инвестиционен имот.

Инвестиционните имоти се оценяват първоначално по цена на придобиване, която включва и разходите по сделката за придобиване съгласно МСС40.

След първоначалното признаване инвестиционните имоти се отчитат по модела на цената на придобиване. Оценяват се по цена на придобиване намалена с всички натрупани амортизации и загуби от обезценка. След първоначалното признаване инвестиционните имоти се оценяват в съответствие с изискванията на НСС 16 за този модел.

Инвестиционните имоти се отписват, при освобождаване /продажба или при встъпване във финансов лизинг/ или когато трайно се извадят от употреба и от тяхното освобождавне не се очаква никаква бъдеща икономическа изгода.

Печалбите и загубите от изваждане от употреба или освобождаване от инвестиционен имот, се определят като разлика между нетните постъпления от освобождаването и балансовата сума на актива и се признават в печалбата или загубата за периода на изваждане от употреба или освобждаване, освен ако НСС 17 не изисква друго при продажба с обратен лизинг.

Съгласно изискванията на НСС36 към края на отчетния период се прави преценка дали съществуват индикации, че стойността на инвестиционните имоти е обезценена. В случай на такива индикации се изчислява възстановимата стойност на инвестиционните имоти и се определя загубата от обезценка.

Предприятието няма инвестиционни имоти.

**4. Инвестиции**

**4.1.** Дъщерни са предприятията контролирани от СБПФЗПЛР Цар Фердинанд I ЕООД. Контрол съществува, когато предприятието притежава властта, директно или индиректно, да управлява финансовата и оперативна политика на друго предприятие с оглед извличането на изгоди от дейността му.

**4.2.** Асоциирани са предприятията, върху които СБПФЗПЛР Цар Фердинанд I ЕООД оказва значително влияние, но не и контрол върху финансовата им и оперативна политика.

**4.3.** Други инвестиции

Договорните взаимоотношения с други предприятия, по силата на които СБПФЗПЛР Цар Фердинанд I ЕООД се е ангажирало със стопанска дейност, подлежаща на съвместен контрол, се третират и отчитат като инвестиции в смесени предприятия.

СБПФЗПЛР Цар Фердинанд I ЕООД няма инвестиции в дъщерни и асоциирани предприятия, както и в смесени предприятия.

**5. Финансови инструменти**

Покупката на финансов инструмент се признава по метода дата на търгуване. Предприятието признава финансовия инстрмент (финансовия актив или финансовия пасив) в своя счетоводен баланс единствено когато стане страна в договорните условия на инструмента.

**5.1.** Класификация

**5.1.1.** Финансовите активи се класифицират в зависимост от целта на придобиване, както следва:

* Финансови активи, държани за търгуване – бързоликвидни активи, придобити с цел получаване на печалба, произтичаща от краткосрочни колебания в цените или в дилърски марж;
* Финансови активи, държани до настъпване на падеж – когато са с фиксирано или определяемо плащане и фиксиран падеж, и по отношение на които намерението на предприятието е да ги запази до настъпване на падежа им;
* Кредити и вземания, възникнали първоначално в предприятието - финансовите активи, създадени от предприятието посредством директно предоставяне на пари, стоки или услуги.
* Обявени за продажба - всички активи, които не могат да бъдат отнесени към останалите групи на финансовите активи.

**5.1.2.** Финансовите пасиви се класифицират съобразно целта при поемането им.

Финансови пасиви, държани за търгуване - финансови пасиви, поети от предприятието с цел получаване на печалба, произтичаща от краткосрочни колебания в цените или в дилърските маржове.

Финансови пасиви, държани до настъпване на падеж - финансови пасиви, които са с фиксирано или определяемо плащане и фиксиран падеж, и по отношение на които намерението на предприятието е да ги запази до настъпване на падежа им;

Финансови пасиви, възникнали първоначално в предприятието - финансови пасиви, създадени от предприятието посредством директно получаване на пари, стоки или услуги.

**5.2.** Първоначална оценка

**5.2.1.** Финансовият актив се зачислява по цена на придобиване, която включва: справедливата стойност на даденото за него вложение и разходите по извършване на сделка с финансовия инструмент.

**5.2.2.** Финансовият пасив се зачислява по цена на придобиване, която включва: справедливата стойност на полученото за него вложение и разходите по извършване на сделка с финансовия инструмент.

**5.3.** Последваща оценка

**5.3.1.** Финансови активи, държани за търгуване и финансови активи, обявени за продажба - по справедлива стойност, която не се коригира с очакваните разходи по продажбата или друг вид освобождавания на финансовите активи.

Кредити и вземания, възникнали първоначално в предприятието с фиксиран падеж и недържани за търгуване и инвестиции, държани до настъпване на падеж - по амортизируема стойност чрез използване на метода на ефективната лихва, която стойност се коригира с всякакви отчисления за обезценка и несъбираемост.

Заеми и вземания, предоставени от предприятието, които нямат фиксиран падеж се отчитат по себестойност.

**5.3.2.** Финансови пасиви, държани за търгуване – по справедлива стойност.

Финансови пасиви, държани до настъпване на падеж и възникналите първоначално в предприятието – по амортизируема стойност.

**5.4.** Обезценка

Към 30.09.2020г. финансовите инструменти се проверяват за обезценка.

Обезценката на финансовите активи, отчитани по справедлива стойност и класифицирани като финансови активи, държани за търгуване се отчитат като текущи финансови приходи или текущи финансови разходи.

Обезценката на финансовите активи, отчитани по справедлива стойност и класифицирани финансови активи, обявени за продажба се отчитат като текущи финансови приходи или текущи финансови разходи или увеличение или намаление на резерв от преоценка за финансови инструменти Обезценката на финансовите активи, класифицирани като кредити и вземания, възникнали първоначално в предприятието и държани за търгуване, се отчита като текущи финансови приходи или текущи финансови разходи.

Обезценката на финансовите активи, отчитани по амортизируема стойност се отчита като финансов разход.

**5.5.** Отписване на финансови инструменти.

Предприятието отписва изцяло или частично финансовите си инструменти (включително произтичащите от обезпечения) единствено когато договорените права или задължения по тях бъдат погасени. Последното е налице при: реализиране на правата или уреждане на задълженията; отказ от правата или отменяне на задълженията; изтичане на срока за реализиране на правата или за уреждане на задълженията.

СБПФЗПЛР Цар Фердинанд I ЕООД не оперира с финансови инструменти в портфейл.

**6. Стоково-материални запаси**

Базата за оценяване на стоково-материалните запаси е по-ниската от доставната и нетната реализируема стойност. Нетната реализируема стойност представлява предполагаемата продажна цена в нормалния ход на стопанската дейност, намалена с приблизително оценените необходими разходи за завършване на производствения цикъл и тези, необходими за осъществяване на продажбата.

Стоково-материалните запаси се заприходяват при покупката по историческа цена – доставна стойност, която включва:

а) покупна цена;

б) вносни мита;

в) такси;

г) невъзстановими данъци и акцизи;

д) разходи по доставка, които могат да бъдат:

- превози,

- товарни и разтоварни работи,

- монтаж и пробна експлоатация.

В разходите за закупуване не се включват:

а) складовите разходи за съхранение на стоките;

б) административните разходи;

в) финансовите разходи;

г) извънредните разходи.

Те се отчитат като текущи разходи за периода, през който са извършени.

Търговските отстъпки и работи, предоставени от доставчика намаляват доставната стойност на материалните запаси.

Прилаганият метод за отписване на стоково-материалните запаси при тяхното потребление е среднопретеглена стойност, която се изчислява след всяко постъпление. Когато няма условия за прилагане на метода на среднопретеглената стойност, се прилага метода първа входяща - първа изходяща (FIFO) стойност съгласно приложимия СС2

**7. Търговски и други вземания**

Търговските и други вземания се отчитат по тяхната амортизируема стойност, намалена със загуби от обезценка.

**8. Пари и парични еквиваленти**

Парите и паричните еквиваленти включват налични парични наличности, разплащателни сметки в банки, акредитиви, краткосрочни и дългосрочни банкови депозити.

**9. Обезценка на активи**

През отчетния период не са правени обезценки на активи в дружеството.

**10. Данъци от печалбата**

Данъкът върху печалбата за годината представлява текущи и отсрочени данъци. Данъкът върху печалбата се признава в Отчета за приходите и разходите с изключение на този, отнасящ се до статии, които са признати директно в капитала, като в този случай той се представя в капитала.

Текущият данък са очакваните данъчни плащания върху облагаемата печалба за годината, прилагайки данъчните ставки в сила към датата на изготвяне на баланса и някои корекции на дължимия данък, отнасящи се за предходни години.

Отсроченият данък е начислен като се прилага балансовия метод и се отнася за временните разлики между балансовата стойност на активите и пасивите за целите на счетоводното им отчитане и балансовата им стойност за данъчни цели. Размерът на отсрочения данък е основан на очаквания начин на реализация на активите или уреждане на пасивите, като се прилагат данъчните ставки в сила към датата на изготвяне на баланса или тези, които се очакват да бъдат в сила след нея.

Актив по отсрочени данъци се начислява само до размера, до който е възможно бъдеща облагаема печалба да бъде налична при условие, че неизползваните данъчни загуби и кредити могат да бъдат използвани. Отсрочените данъчни активи са намалени с размера на тези, за които бъдещата изгода не е повече вероятно да бъде реализирана. Непризнатите активи по отсрочени данъци и балансовата стойност на признатите активи по отсрочени данъци се преразглеждат към датата на всеки финансов отчет, за да се прецени отново степента на вероятност да има достатъчни бъдещи данъчни печалби, срещу които може да се приспадне намаляемата временна разлика, данъчната загуба или данъчния кредит.

Пасив по отсрочени данъци се признава задължително за всички възникнали облагаеми временни разлики.

**11. Провизии, условни задължения и условни активи**

През отчетния период в дружеството не са отчетени провизии, условни задължения или условни активи.

**12. Доходи на персонала**

В дружеството се реализират и начисляват суми за доходи на персонала по видове, както следва:

**12.1.** **Краткосрочни доходи** на персонала - онези доходи на персонала, които стават напълно изискуеми в рамките на 12 месеца след края на периода, в който персоналът е положил труд за тях.

Дружеството признава като задължение недисконтираната сума на оценените разходи по платен годишен отпуск, очаквани да бъдат заплатени на служителите в замяна на труда им за изминалия отчетен период.

**12.2. Доходи при напускане -** доходи при прекратяване на трудовото или служебното правоотношение преди нормалния срок за пенсиониране.

**13. Лизинг**

**13.1.** **Активи по финансовообвързани договори**

Активи, наети по финансовообвързани договори, за които предприятието поема значителна степен всички рискове и изгоди, свързани със собствеността върху актива, се класифицират като финансов лизинг.

В началото на лизинговия договор като задължение се отчита определената в договора обща сума на наемните плащания.

Активите, придобити чрез финансов лизинг се отчитат при първоначалното им признаване с размер, който в началото на лизинговия договор е равен на справедливата стойност на наетия актив или, ако е по-нисък - по сегашната стойност на минималните лизингови плащания.

Разликата между справедливата стойност или стойността на минималните лизингови плащания и определената в договора обща сума на наемните плащания се отчита като финансов разход за бъдещи периоди.

Като текущ финансов разход за периода се признава част от финансовия разход за бъдещи периоди, пропорционално на относителния дял на дължимите минимални лизингови плащания по договора за периода в общата сума на договорените наемни плащания.

Активи, предоставени по финансовообвързани договори, за които предприятието прехвърля в значителна степен всички рискове и изгоди, свързани със собствеността върху актива, се класифицират като финансов лизинг.

В началото на лизинговия договор като вземане се отчита определената в договора обща сума на наемните плащания.

Разликата между общата сума на договорените наемни плащания и справедливата цена на отдадения актив се отразява като финансов приход за бъдещи периоди, които се признават в текущия период, пропорционално на относителния дял на подлежащите на получаване суми по договора за периода в общата сума на договорените наемни плащания.

СБПФЗПЛР Цар Фердинанд I ЕООД няма сключени договори за финансов лизинг.

**13.2. Активи по експлоатационни лизингови договори**

**13.2.1.** Плащания (начислените наемни вноски) по експлоатационен лизинг, по който предприятието е страна - наемател се признават като разход за външни услуги на база линейния метод за времето на продължителност на лизинговия договор.

**13.2.2.** Плащания по експлоатационен лизинг, по който предприятието е страна - наемодател се признават като постъпления от продажби (наеми) на база линейния метод за времето на продължителност на лизинговия договор.

СБПФЗПЛР Цар Фердинанд I ЕООД има сключени договори за експлоатационен лизинг, а именно договори за отдаване под наем на помещения на физически и юридически лица.

**14. Търговски и други задължения**

Търговските задължения, лихвените заеми и кредити се отчитат първоначално по цена на придобиване, намалена с присъщите разходи по транзакцията. След първоначалното признаване, лихвените заеми и кредити се отчитат по амортизируема стойност, като всяка разлика между номинал и размера на падеж се отчита в обема на разходите през периода на ползване на заема на база ефективния лихвен процент.

**15. Правителствени дарения и правителствена помощ**

Първоначално финансиране от Правителството (правителствено дарение), както и получените в предприятията дарения от трети лица се отчитат като финансиране, когато има значителна сигурност, че СБПФЗПЛР Цар Фердинанд I ЕООД ще получи финансирането и ще изпълни условията, при които то е отпуснато.

Правителствено дарение, целящо да обезщети предприятието за текущо възникнали разходи се признава като приход на систематична база в същия период, в който са възникнали разходите.

Правителствено дарение или дарения от трети лица, целящи да компенсират предприятието за направени разходи по придобиване на амортизируеми активи, се признава като приход от финансиране пропорционално на начислената за периода амортизацията на активите, придобити с полученото финансиране.

Правителствени дарения от трети лица, свързани с придобиването на неамортизируеми активи, се признава като приход от финансиране на определена от предприятието база, свързана с условията на дарението.

Правителствено дарение, свързано с преотстъпени данъци се признава в обема на приходите през периодите, през които са отразени разходите за изпълнение на условията по преотстъпването на данъците.

Опростените данъци се отразяват като приходи от финансиране за периода, в който е направено опрощаването, когато те текущо са били отразени като разход за дейността.

Опростените заеми без условия се отчитат като текущи приходи. Опростените заеми при определени условия се отчитат като финансиране и признават като приходи от финансиране при изпълнение на съответните условия.

СБПФЗПЛР Цар Фердинанд I ЕООД получава ежемесечно правителствени дарения под формата на субсидии чрез Министерство на здравеопазването.

**16. Приходи**

Основните източници на приходи за СБПФЗПЛР Цар Фердинанд I ЕООД през 2020г. са: получени субсидии от Министерство на здравеопазването, приходи по сключен договор с РЗОК, приходи от продажба на дълготрайни активи, приходи от наеми.

Приходът от продажбата на продукция, стоки и други активи се признава, когато значителна част от рисковете и ползите, присъщи на собствеността, се прехвърлят на купувача, налице е икономическа изгода, свързана със сделката по продажбата и направените разходи или тези, които ще бъдат направени във връзка със сделката, могат надеждно да бъдат изчислени.

Приходи от извършени услуги се признават пропорционално на степента на завършеност на услугата към датата на баланса при условие, че резултатът от сделката може да се оцени надеждно.

Приходът, създаден от ползването на активи на предприятието от други лица във вид на лихви, лицензионни такси и дивиденти се признава, когато сумата на приходите може да бъде надеждно изчислена и за предприятието има икономическа изгода, свързана със сделката.

Лихвите се признават текущо пропорционално на времевата база, която отчита ефективния доход от актива. Лихвеният приход включва разликата между отчетната стойност на дълговото вложение и сумата му на падежа. Ефективният доход се определя чрез лихвения процент, с който се дисконтира потокът от бъдещите парични постъпления, очаквани през срока на ползване на актива, до сумата на началната отчетна стойност на актива.

Дивидентите се признават, когато се установи правото за тяхното получаване. Когато дивиденти от капиталови ценни книжа се обявят от нетния доход преди придобиването, тези дивиденти се приспадат от балансовата стойност на ценните книжа.

**17. Ефекти от промените във валутните курсове**

Към датата на изготвяне на годишния финансов отчет е извършена оценка на валутните активи и пасиви на дружеството по заключителен курс на БНБ.

**18. Промени в приблизителните счетоводни стойности**

Към датата на изготвяне на финансовите си отчети в дружеството няма лоши вземания, материални запаси, амортизируеми активи и други. По тази причина не е извършвало оценка чрез приблизителни счетоводни стойности.

**19. Фундаментални грешки**

През отчетния период не са констатирани счетоводни грешки, свързани с представяне на финансово-счетоводната информация за предходни периоди.

**20. Промени в счетоводната политика**

В дружеството не се третира като промяна на счетоводната политика:

а) приемането на счетоводна политика за събития и сделки, които се различават по същество от случилите се преди това събития или сделки;

б) приемането на нова счетоводна политика за събития и сделки, които не са се случвали преди това или са били незначителни.

През текущия отчетен период не са направени промени във възприетатата и прилагана до началото на отчетния период счетоводната политика.

**21. Свързани лица**

СБПФЗПЛР Цар Фердинанд I ЕООД оповестява като свързани лица мажоритарния собственик – Република България чрез Министерство на здравеопазването и НЗОК.